हलमा ‘ग्याङस्टर ब्लुज’ र ‘भुइँमान्छे’
शुक्रबारदेखि दुई फरक जानराका फिल्म ‘ग्याङस्टर ब्लुज’ र ‘भुइँमान्छे’ हलमा लागिरहेका छन् । एक्सन जानराको ‘ग्याङस्टर ब्लुज’ ले तराईको सीमा क्षेत्रमा हुँदै आएको हत्या, हिंसाजस्ता आपराधिक गतिविधिलाई पस्कन खोजेको छ भने ‘भुइँमान्छे’ मा पोस्टमार्टमलाई पेसा बनाएका एक अधवैंसे व्यक्तिको मस्तिष्कमा चल्ने अन्तर संघर्षलाई मूल कथाका रूपमा देखाउन खोजिएको छ ।